گ20 اؤلکه‌لری‌نین تیجارت و یاتیریم ناظیرلری توپلانتی‌سی‌نین یئکون بیاناتیندا گ20 اؤلکه‌لری‌نین دونیا تیجارت تشکیلاتیندا (DTT) ضروری اصلاحات‌لاری حیاتا کئچیرمک اوچون تشکیلاتین بوتون عضو‌لری ایله فعال و یاپیجی  ایشله‌مک عزمینده اولدوق‌لاری ایفاده ائدیلیب.
گ20-نین نؤوبتی صدری ایتالیانین سورنتو شهرینده تورکیه ده داخیل اولماقلا گ20 اؤلکه‌لری‌نین تیجارت و یاتیریم لری‌نین گؤروشو بیرگه بیاننامه‌نین قبولو ایله سونا چاتیب.
گؤروشون یئکون بیاننامه‌سینده ناظیرلرین DTT-نا اساس‌لانان آیری-سئچکی‌لیک ائتمه‌ین، آچیق، عدالت‌لی، احاته‌لی، دایانیق‌لی و شفاف، چوخ طرف‌لی تیجارت سیستمینی گوجلندیرمک اوچون بیر آرایا گلدیک‌لری بیلدیریلیب. ناظیرلرین بونونلا علاقه‌دار اولا‌راق ثابت تیجارت و یاتیریم موحیطینی یاراتماق عهده ‌لیک‌لرینی بیر داها ایفاده ائتدیک‌لری وورغولانیب.
بیاننامه‌ده گ20 اؤلکه‌لری‌نین یئنی نوع کوروناویروس‌دان سونرا دؤزوم‌لو، گوجلو، داوام‌لی و احاته لی اقتصادی برپایا قارشی کووردیناسیونلو بیر رئاکسیانی تشویق ائده‌رک "کووید-19" اپیدمیسی‌نین اولوسلار آراسی تیجارت و یاتیریم لارا تأثیرینی آزالتماغا راضی اولدوق‌لاری قئید ائدیلیب. آیریجا، DTT-نین بوتون عضو‌لری ایله لازیمی اصلاحات‌لارین آپاریلماسی اوچون فعال و یاپیجی ایشلمه‌یه قرارلییک وورغولانیب.
بیاننامه‌ده اپیدمی‌نین تهلوکه‌سیز و تأثیرلی "کووید-19" علیهینه آشی لارا، معالیجه و تشخیص کیت لرینه قلوبال میقیاسدا الچاتان اولماسی‌نین اهمیتینی گؤستردیگی ایفاده ائدیلیب و "کووید-19" قارشی‌سیندا دونیا تیجارتینی و سرمایه قویولوش‌لارینی دستلکله‌مک ساحه‌سینده گ20 عملیات‌لاری‌نین حیاتا کئچیریله‌جگی وورغولانیب.
